B. Osobitná časť

K § 1
So zreteľom na potrebu dosiahnuť jednotné úrovne ochrany podzemných vôd je potrebné ustanoviť prahové hodnoty. V súlade s usmerneniami Európskej únie boli vypracované metodiky založené na spoločnom prístupe s cieľom poskytnúť kritéria pre hodnotenie chemického stavu útvarov podzemných vôd. 
Prahové hodnoty sú normy kvality podzemných vôd stanovené pre útvary podzemných vôd okrem útvarov geotermálnych vôd. Prahové hodnoty pre látky znečisťujúce podzemné vody a ukazovatele znečistenia sú uvedené v prílohe č. 1.
Zoznam útvarov podzemných vôd je uvedený v prílohe č. 2.  
Prahové hodnoty sú východiskom pre návrh programu opatrení na ochranu a zlepšenie kvality podzemnej vody pre dosiahnutie environmentálnych cieľov, t.j. dosiahnutie dobrého chemického stavu v útvaroch podzemných vôd. 
Prahové hodnoty sú stanovené v každom útvare podzemnej vody pre znečisťujúce látky, ktoré sa vyskytujú v podzemných vodách prirodzene alebo v dôsledku ľudskej činnosti: As, Cd, Pb, Hg, NH4, Cl, SO4, Fe, Mn, Na, F, Cr, Cu, Se. 
Pre organické znečisťujúce látky synteticky vyrábané sú prahové hodnoty stanovené na národnej úrovni pre všetky útvary podzemnej vody rovnaké.
 
K § 2
Ustanovuje sa účinnosť nariadenia vlády. 

K prílohe č. 1
Stanovené prahové hodnoty pre látky znečisťujúce podzemné vody a ukazovatele znečistenia sú uvedené v prílohe č. 1.
V ČASTI A :Prahové hodnoty pre útvary podzemných vôd v kvartérnych sedimentoch 
V ČASTI B  : Prahové hodnoty pre útvary podzemných vôd v predkvartérnych horninách 
V ČASTI C  : Prahové hodnoty pre synteticky vyrábané znečisťujúce látky
 
K prílohe č. 2
V prílohe č. 2 je uvedený zoznam útvarov podzemných vôd
V ČASTI A :Útvary podzemných vôd v kvartérnych sedimentoch
V ČASTI B  :Útvary podzemných vôd v predkvartérnych horninách
V ČASTI C  :Útvary geotermálnych vôd